APSTIPRINĀTS

Kurzemes plānošanas reģiona attīstības padomes sēdē

15.03.2024. sēdes protokols Nr. 3/24, lēmums Nr. 4.1.

KURZEMES PLĀNOŠANAS REĢIONA SABIEDRISKĀ TRANSPORTA KONSULTATĪVĀS KOMISIJAS NOLIKUMS

**I VISPĀRĪGIE JAUTĀJUMI**

1. Nolikums nosaka Kurzemes plānošanas reģiona Sabiedriskā transporta konsultatīvās komisijas, turpmāk tekstā – „Komisija”, darbības mērķi, uzdevumus, tiesības, struktūru un darba organizāciju.
2. Komisija ir Kurzemes plānošanas reģiona attīstības padomes, izveidota institūcija, kuras darbības mērķis ir sekmēt viedokļu un informācijas apmaiņu starp pašvaldībām un Kurzemes plānošanas reģiona Sabiedriskā transporta nodaļu, par sabiedriskā transporta un iedzīvotāju mobilitātes jautājumiem.
3. Komisija savā darbībā ievēro ārējos normatīvos aktus, Kurzemes plānošanas reģiona iekšējos normatīvos aktus un Komisijas nolikumu.

II KOMISIJAS UZDEVUMI

1. Komisija veicina informācijas apmaiņu, par aktuāliem ar sabiedrisko transportu saistītiem jautājumiem, starp pašvaldībām un Kurzemes plānošanas reģiona Sabiedriskā transporta nodaļu.
2. Komisija palīdz veidot Kurzemes plānošanas reģiona pārstāvja viedokli par Sabiedriskā transporta padomes sēdēs izskatāmiem valstij kopējās sabiedriskā transporta politikas jautājumiem.
3. Komisija palīdz Kurzemes plānošanas reģiona Sabiedriskā transporta nodaļai identificēt reģionam kopējas problēmas un to iespējamos risinājumus sabiedriskā transporta un iedzīvotāju mobilitātes plānošanā reģionā.
4. Komisijas piedalās reģionam kopēju, ar sabiedrisko transportu un iedzīvotāju mobilitāti saistītu, plānošanas dokumentu apspriešanā un priekšlikumu izstrādē.

III KOMISIJAS STRUKTŪRA

1. Komisija sastāv no katras Kurzemes plānošanas reģiona pašvaldības deleģēta pārstāvja.
2. Komisijas darbs notiek sēdēs. Komisijas sēdes sasauc Kurzemes plānošanas reģiona Sabiedriskā transporta nodaļa pēc nepieciešamības, bet ne retāk kā reizi divos mēnešos.
3. Komisijas darbu vada Kurzemes plānošanas reģiona Sabiedriskā transporta nodaļas vadītājs.
4. Komisijas sēdēs pieņemtajiem lēmumiem ir rekomendējošs raksturs, un tie nav saistoši reģiona pašvaldībām.
5. Komisijas locekļiem ir tiesības ierosināt sēdē apspriežamos jautājumus.
6. Kurzemes plānošanas reģiona Sabiedriskā transporta nodaļas vadītājs Komisijas sēdes darba kārtību un materiālus nosūta Komisijas locekļiem un uz Komisijas sēdi uzaicināmām personām uz e-pastu ne vēlāk kā 5 (piecas) darba dienas pirms Komisijas sēdes. Komisijas sēdes darba kārtību var grozīt un papildināt, ja par to vienojas Komisijas locekļi.
7. Komisijas sēdes protokolē Kurzemes plānošanas reģiona Sabiedriskā transporta nodaļa.
8. Komisijas organizatorisko un tehnisko apkalpošanu nodrošina Kurzemes plānošanas reģiona Sabiedriskā transporta nodaļa.

**V NOSLĒGUMA JAUTĀJUMS**

1. Nolikums stājas spēkā 2024. gada 15. martā.